
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/11/2026 3826200460 23. 04. 2026 JUDr. Klaudia Šišková ECLI:SK:OSPD:2026:3826200460.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou vo veci starostlivosti o maloletého: A. B., nar. XX.X.XXXX, zastúpený Úradom práce, sociálnych vecí a rodiny Prievidza - OSV ako kolíznym opatrovníkom, dieťa rodičov: matka C. D., nar. X.X.XXXX, bytom E., F. G. XXX/XX, a otec B. B., nar. XX.X.XXXX, trvale bytom E., t.č. C. E., B. XXX/XX, o úpravu práv a povinností k malol. dieťaťu, takto rozhodol: I. Súd
s c h v a ľ u j e uzavretú rodičovskú dohodu v nasledovnom znení:
Maloleté dieťa A. B., nar. XX.X.XXXX, sa zveruje do osobnej starostlivosti matky. Zastupovať v bežných veciach a spravovať majetok maloletého dieťaťa budú obaja rodičia, každý samostatne. Otec maloletého dieťaťa sa zaväzuje platiť výživné na maloletého A. v sume 150,- eur mesačne, vždy do posledného dňa predchádzajúceho mesiaca vopred, do rúk matky, s účinnosťou od 1.2.2026. Nedoplatok na výživnom z titulu určenia výživného za čas od 1.2.2026 do vyhlásenia rozhodnutia vo výške 450,- eur sa zaväzuje otec dieťaťa splácať v mesačných splátkach v sume po 20,- eur, spolu s bežným výživným, s účinnosťou od mesiaca nasledujúceho po mesiaci, v ktorom rozsudok nadobudne právoplatnosť až do zaplatenia, pod následkom straty výhody poskytnutých splátok pri vynechaní čo i len jednej mesačnej splátky. Styk otca s maloletým dieťaťom sa neupravuje. II. Žiaden z účastníkov nemá nárok na náhradu trov konania. odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje. Poučenie: Proti tomuto rozsudku odvolanie nemožno podať, pretože účastníci sa práva podať odvolanie voči rozsudku výslovne vzdali po vyhlásení rozhodnutia (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826200460.3 (dáta aktuálne k 4. 11. 2026). Záväzné je znenie zverejnené súdom.




